Eu andei cun zombi

Eu andei cun zombi () é un filme estadounidense de terror de 1943 baseado en parte nun artigo escrito por Inez Wallace e publicado na revista The American Weekly e na novela de Charlotte Brontë Jane Eyre.

O filme foi dirixido por Jacques Tourneur e producido por Val Lewton. Vodú, zombis e maxia negra combínanse nunha illa misteriosa neste clásico de terror de serie B.

Foi emitido na TVG o 20 de febreiro de 2016.La Voz de Galicia, 20 de febreiro de 2016. Páxina 54.

 Argumento 
Betsy Connell, unha enfermeira canadense, é contratada polo señor Holllan, un terratenente dunha plantación azucreira na illa antillana de San Sebastián, para que coide a súa dona, Jessica. Unha vez aló, Betsy comproba que a enferma está nunha especie de estado catatónico; os habitantes do lugar din que é unha zombi.

 Elenco 
 Tom Conway como Paul Holland.
 Frances Dee como a enfermeira Betsy Connell
 James Ellison como Wesley Rand
 Edith Barrett como Sra. Rand
 Christine Gordon como Jessica Holland
 James Bell como Dr. Maxwell
 Theresa Harris como Alma
 Sir Lancelot como cantante de calipso
 Darby Jones como Carre-Four
 Jeni Le Gon como bailarín

 Produción 
O produtor Val Lewton foi obrigado a empregar o título do filme polos executivos de RKO. Oficialmente, baseábase nun artigo escrito por Inez Wallace na American Weekly Magazine.Wallace, Inez. "I Walked with a Zombie." Reprinted in Peter Haining, Zombie! Stories of the Walking Dead (Londres 1986): pp.95- 102. Lewton pediu aos guionistas que tomasen Jane Eyre, de Charlotte Brontë para dar á historia unha estrutura narrativa e investigasen sobre as prácticas do vodúTCM.com

Anna Lee foi seleccionada inicialmente para o papel de Frances Dee, mais tivo que retirarse por ter outro compromiso.

 Crítica 
A pesar de que Eu andei cun zombi foi definido como "unha esaxeración aburrida e repugnante dun enfermizo e anormal concepto da vida"En inglés, "A dull, disgusting exaggeration of an unhealthy, abnormal concept of life". por The New York Times en 1943,Review in The New York Times, 22 de abril de 1943 os críticos despois chamárona "intelixente" (William K. Everson),William K. Everson: Classics of the Horror Film. The Citadel Press, 1974. "excepcional" (Leonard Maltin)Leonard Maltin's 2008 Movie Guide. Signet/Penguin Group, 2007. e "o máis elegante" dos filmes de terror de Lewton na RKO (Tom Milne).Time Out Film Guide, Seventh Edition 1999. Penguin Group, 1998.

En 2007, Stylus Magazine considerouno o quinto mellor filme de zombis da historia.

 Notas 

 Véxase tamén 

 Ligazóns externas 
 Guión  

Categoría:Filmes de 1943
Categoría:Filmes dos Estados Unidos de América
Categoría:Filmes dirixidos por Jacques Tourneur
Categoría:Filmes ambientados no Caribe
Categoría:Filmes de zombis
Categoría:Filmes en branco e negro
Categoría:Filmes de 1943 con versión en galego